Хто быў у мінулы раз, той памятае, што зь сябе ўяўляе шоў брытанцаў. У мінулы раз Роў лётаў як заведзены, лазіў па барных стойках і століках, плаваў у натоўпе на прасавальнай дошцы. Дык вось на гэты раз ён неяк губляўся, большую частку сэту праводзячы за сваімі электроннымі прыладамі. Як высьветлілася пасьля, Роў згубіў голас, таму значную частку яго функцый на сябе ўзялі Ліам і Крыс. Апошні выглядаў цалкам задаволеным магчымасьцю пакантактаваць з публікай і сьветануць сваёй піжонскай белай кашуляй, паходзячы на хлопца з Оксфарду.